CELEX: 22016D0730
Language: sk
Date: 2015-03-20 00:00:00
Title: Rozhodnutie Spoločného výboru EHP č. 47/2015 z 20. marca 2015, ktorým sa mení príloha II (Technické predpisy, normy, skúšky a certifikácia) k Dohode o EHP [2016/730]

19.5.2016   
               
               
                  SK
               
               
                  Úradný vestník Európskej únie
               
               
                  L 129/26
               
            ROZHODNUTIE SPOLOČNÉHO VÝBORU EHP
      č. 47/2015
      z 20. marca 2015,
      ktorým sa mení príloha II (Technické predpisy, normy, skúšky a certifikácia) k Dohode o EHP [2016/730]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore („Dohoda o EHP“), a najmä na jej článok 98,
      keďže:
      
                  (1)
               
               
                  Nariadenie Komisie (EÚ) č. 957/2014 z 10. septembra 2014, ktorým sa mení príloha II k nariadeniu Európskeho parlamentu a Rady (ES) č. 1333/2008 a príloha k nariadeniu Komisie (EÚ) č. 231/2012, pokiaľ ide o vyňatie esterov kyseliny montánovej (E 912) (1), sa má začleniť do Dohody o EHP.
               
            
                  (2)
               
               
                  Nariadenie Komisie (EÚ) č. 966/2014 z 12. septembra 2014, ktorým sa mení príloha k nariadeniu (EÚ) č. 231/2012, ktorým sa ustanovujú špecifikácie prídavných látok uvedených v prílohách II a III k nariadeniu Európskeho parlamentu a Rady (ES) č. 1333/2008, pokiaľ ide o špecifikácie propionanu vápenatého (2), sa má začleniť do Dohody o EHP.
               
            
                  (3)
               
               
                  Toto rozhodnutie sa týka právnych predpisov o potravinách. Právne predpisy o potravinách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v úvode ku kapitole XII prílohy II k Dohode o EHP. Toto rozhodnutie sa preto neuplatňuje na Lichtenštajnsko.
               
            
                  (4)
               
               
                  Príloha II k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Kapitola XII prílohy II k Dohode o EHP sa mení takto:
      
                  1.
               
               
                  Do bodu 54zzzzr [nariadenie Európskeho parlamentu a Rady (ES) č. 1333/2008] sa dopĺňa táto zarážka:
                  
                              „—
                           
                           
                              
                                 32014 R 0957: nariadenie Komisie (EÚ) č. 957/2014 z 10. septembra 2014 (Ú. v. EÚ L 270, 11.9.2014, s. 1).“
                           
                        
            
                  2.
               
               
                  Do bodu 69 [nariadenie Komisie (EÚ) č. 231/2012] sa dopĺňajú tieto zarážky:
                  
                              „—
                           
                           
                              
                                 32014 R 0957: nariadenie Komisie (EÚ) č. 957/2014 z 10. septembra 2014 (Ú. v. EÚ L 270, 11.9.2014, s. 1).
                           
                        
                              —
                           
                           
                              
                                 32014 R 0966: nariadenie Komisie (EÚ) č. 966/2014 z 12. septembra 2014 (Ú. v. EÚ L 272, 13.9.2014, s. 1).“
                           
                        
            Článok 2
      Znenie nariadení (EÚ) č. 957/2014 a (EÚ) č. 966/2014 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 21. marca 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 20. marca 2015
         
            
               Za Spoločný výbor EHP
            
            
               predseda
            
            Gianluca GRIPPA
         
      
      
         (1)  Ú. v. EÚ L 270, 11.9.2014, s. 1.
      
         (2)  Ú. v. EÚ L 272, 13.9.2014, s. 1.
      
         (*)  Ústavné požiadavky neboli oznámené.